Public procurement notice: Contract Notice
Published: 2023-01-25
Buyer: Nukissiorfiit
Country: GL
Contract type: Services
Procedure: Restricted procedure
CPV classification: 71248000 | 71311000: Civil engineering consultancy services | 71311100 | 71321100 | 71520000: Construction supervision services
Estimated value: 20000000 DKK
Submission deadline: 2023-02-09
Award criteria: The most economic tender

Technical requirements: Ordregiver udbyder herved bygherrerådgivning i forbindelse med udvidelsen af Buksefjorden Vandkraftværk (udbygning 2).
Ordregivers krav til ydelsen og kontraktvilkår fremgår af udbudsmaterialet, som er gratis, ubegrænset og fuldt tilgængeligt, jf. del I.3).
Udbuddet gennemføres i henhold til reglerne i Inatsisartutlov nr. 6 af 12. juni 2019 om udbud i forbindelse med indkøb af varer og tjenesteydelser i offentlige myndigheder og institutioner (udbudsloven) og i overensstemmelse med Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (forsyningsvirksomhedsdirektivet).
Udbuddet gennemføres som et begrænset udbud, hvilket betyder, at enhver økonomisk aktør kan ansøge om at deltage, men at det kun er de prækvalificerede ansøgere, som kan afgive tilbud.
Det eksisterende vandkraftanlæg og anlægsområdet ved Buksefjorden er beliggende i bunden af Utoqqarmiut Kangerluarsunnquat, Buksefjorden, på ca. 63° 55' N og ca. 50° 53' W.
Buksefjorden Vandkraftværk udnytter vandmængderne fra Kangerluassunnguup Tasersua (”KANG”) og forsyner Nuuk med energi til lys/kraft og opvarmning. Grundet populationstilvæksten i Nuuk og det medfølgende forøgede strømforbrug, har det eksisterende vandkraftværk nået sin kapacitet.
Det grønlandske parlament, Inatsisartut, har med inatsisartutlov nr. 22 af 1. december 2021 fastlagt rammebetingelserne for anlæg, finansiering og drift af vandkraftværker med tilhørende faciliteter til forsyning af Nuuk samt Qasigiannguit og Aasiaat. Nukissiorfiit har derfor fremlagt et udbygningsforslag af vandkraftværket, som vil resultere i en væsentlig forøgelse af energiproduktionen.
Den kommende udbygning 2 omfatter en inddragelse af søen Isortuarsuup Tasia (”ISTA”) med tilhørende oplande som reservoirsø for vandkraftværket, ved etablering af en ny overføringstunnel mellem ISTA og den nuværende reservoirsø, KANG. Samtidig etableres der en ny kraftstation 2 ved siden af den eksisterende kraftstation med to turbineaggregater med en samlet effekt på 55 MW. Ved udbygning 2 øges den nuværende årlige energiproduktion på ca. 255 GWh til ca. 660 GWh.
Kraftstation 2 etableres ved det eksisterende kraftværk, og skal forbindes til det eksisterende tunnelsystem. Der etableres en ny adgangstunnel til det nye Kraftstation 2 parallelt med den eksisterende adgangstunnel. Den nye adgangstunnel bruges under udbygning af Kraftstation 2, for at begrænse forstyrrelser i driften af Kraftstation 1 i anlægsfasen. Den nye adgangstunnel kan bagefter bruges som en ekstra flugtvej.
Med det nuværende vandkraftanlæg bruges der mere vand end der tilføres ved nedbør til oplandsarealerne. Det er derfor nødvendigt, at der tilføres mere vand ved etablering af en ny 16 km lang overføringstunnel mellem ISTA og KANG. Ved etablering af overføringstunnelen øges tilgængelige vandmængder i gennemsnit fra 352 mio. m3 til 1248 mio. m3.
Overføringstunnelen kan sprænges fra to fronter; fra udløbssiden ved KANG og fra indtagssiden ved ISTA.
Ved ISTA sprænges en adgangstunnel ind i et lukkekammer inde i fjeldet med en lukkeskakt ned til overførelsestunnelen, hvor et indtagslukke skal placeres. Med dette lukkekammer kan tunnelen tømmes om nødvendigt.
Ved KANG anlægges et lukkekammer i overførelsestunnelen ca. 300 m fra enden af tunnelen. Der etableres to reguleringsventiler. Ventilerne bruges til at regulere vandstrømmen i overføringstunnelen.
Til lukkekammeret anlægges en ca. 300 m lang adgangstunnel parallelt med overførelsestunnelen op til lukkekammeret. Ved lukkekammeret udføres overnatningsfaciliter til nødsituationer. Inden tunnelarbejderne kan startes, skal der anlægges en arbejdsvej fra den eksisterende vej ved KANG til anlægsområdet ved udløbet til KANG, og fra KANG udføres en kørespor til anlægsområdet ved indtaget ved ISTA.
Under udbygning 2 forberedes og dimensioneres overføringstunnelen, så der senere kan udføres en kraftstation i mellem ISTA og KANG (kaldet udbygning 3).

Eligibility requirements: I ESPD del III skal ansøger oplyse om udelukkelsesgrunde. Ordregiver vil udelukke en ansøger fra udbuddet, hvis ansøgeren (inklusive andre deltagere eller enheder, som ansøgeren baserer sig på) er omfattet af en udelukkelsesgrund: - Ansøger eller medlemmer af dens bestyrelse eller direktion inden for de seneste 4 år er dømt eller har vedtaget bødeforlæg for de handlinger, som er nævnt i udbudslovens § 18. - Ansøger har ubetalt forfalden gæld på 100.000 kr. eller derover til offentlige myndigheder vedrørende skatter eller afgifter i Grønland eller i det land, hvor ansøger er etableret, jf. udbudslovens § 19, stk. 1, nr. 4. - Konkurrencefordrejning som følge af ansøgers forudgående inddragelse i forberedelsen af udbudsproceduren, som ikke kan afhjælpes med mindre indgribende foranstaltninger, jf. udbudslovens § 11, stk. 3. - Ansøger inden for de seneste 3 år har givet urigtige oplysninger i forbindelse med et udbud, jf. udbudslovens § 19, stk. 1, nr. 3. - Ansøger inden for de seneste 3 år har tilsidesat gældende forpligtelser inden for det miljøretlige, socialretlige eller arbejdsretlige område, jf. udbudslovens § 19, stk. 1, nr. 2. - Ansøger er erklæret konkurs eller er under insolvens- eller likvidationsbehandling eller denne befinder sig i en tilsvarende situation i henhold til en tilsvarende procedure, der er fastsat i national lovgivning, hvor ansøger er etableret, jf. udbudslovens § 19, stk. 1, nr. 1. - Ansøger inden for de seneste 3 år har begået alvorlige forsømmelser under udøvelsen af sit erhverv, jf. udbudslovens § 19, stk. 1, nr. 2. - Ansøger inden for de seneste 3 år har misligholdt en kontrakt med ordregiver eller den offentlige myndighed, som ordregiver er underlagt eller er en del af, og misligholdelsen har medført den pågældende kontrakts ophævelse, jf. udbudslovens § 19, stk. 1, nr. 2. - Ansøger inden for de seneste 3 år bevidst har afgivet urigtige oplysninger i forbindelse med et udbud foretaget af ordregiver eller den offentlige myndighed, som ordregiver er underlagt eller er en del af, jf. udbudslovens § 19, stk. 1, nr. 3. Ordregiver vil dog ikke udelukke en ansøger fra udbuddet, hvis ansøgeren kan forelægge dokumentation for, at de foranstaltninger, som ansøgeren har truffet, er tilstrækkelige til at vise ansøgerens pålidelighed på trods af en relevant udelukkelsesgrund, jf. udbudslovens § 11, stk. 3, eller § 19, stk. 1. Ordregiver vil heller ikke udelukke en ansøger fra udbuddet på grund af ubetalt forfalden gæld til offentlige myndigheder vedrørende skatter eller afgifter, hvis ansøgeren har stillet sikkerhed for den del af gælden, som overstiger 100.000 kr., eller indgået aftale med inddrivelsesmyndigheden om en afviklingsordning, og denne ordning er overholdt, jf. udbudslovens § 19, stk. 2, nr. 2 og 3.

Award value: 20000000